               EUROPOS KOMISIJA
            Briuselis, 2017 06 30
            COM(2017) 353 final
            2017/0146(COD)
            Pasiūlymas
            EUROPOS PARLAMENTO IR TARYBOS REGLAMENTAS
            dėl geležinkelių transporto statistikos (nauja redakcija)

               AIŠKINAMASIS MEMORANDUMAS

               1.Žmonių Europos kontekste Komisija didelį dėmesį skiria tam, kad Sąjungos teisė būtų paprastesnė ir aiškesnė siekiant, kad ji taptų suprantamesnė ir prieinamesnė piliečiams, kurie įgytų naujų galimybių ir galėtų pasinaudoti konkrečiomis jiems suteiktomis teisėmis.

               Šis tikslas nebus pasiektas, jei daug nuostatų, kurios buvo iš dalies ir dažnai iš esmės keičiamos keletą kartų, liktų išsibarsčiusios įvairiuose aktuose, ir todėl dalies jų reikėtų ieškoti pradiniame akte, o kitų – vėlesniuose keičiančiuose aktuose. Todėl siekiant surasti konkrečiu momentu galiojančias taisykles reikia atlikti tiriamąjį darbą lyginant įvairius teisės aktus.

               Dėl šios priežasties siekiant, kad teisė būtų aiški ir skaidri, svarbu kodifikuoti taisykles, kurios buvo dažnai keičiamos.

               2.1987 m. balandžio 1 d. Komisija nusprendė
                  1
               , kad visi aktai, kurie buvo iš dalies pakeisti ne daugiau nei dešimt kartų, turėtų būti kodifikuojami ir pabrėžė, kad šis reikalavimas yra minimalus bei kad Komisijos padaliniai turėtų stengtis parengti kodifikuotas tekstų, už kuriuos jie yra atsakingi, redakcijas per trumpesnį laikotarpį siekdami užtikrinti, jog jų nuostatos būtų aiškios ir lengvai suprantamos.

               3.Tai buvo patvirtinta 1992 m. gruodžio mėn. Edinburgo Europos vadovų taryboje pirmininkavusios valstybės išvadose
                  2
               , pabrėžiančiose kodifikavimo, kuris konkrečiu momentu tam tikroje srityje taikomai teisei suteikia apibrėžtumo, svarbą.

               Kodifikavimas turi būti vykdomas laikantis įprastos Sąjungos aktų priėmimo tvarkos.

               4.Šiuo pasiūlymu siekiama kodifikuoti 2002 m. gruodžio 16 d. Europos Parlamento ir Tarybos reglamentą (EB) Nr. 91/2003, dėl geležinkelių transporto statistikos
                  3
               . Naujas reglamentas pakeis įvairius aktus, kurių nuostatos buvo į jį įtrauktos
                  4
               , visiškai nekeisdamas kodifikuojamų teisės aktų turinio. Tuo pačiu metu reikia padaryti esminį pakeitimą to reglamento 4 straipsnio 5 dalyje. Todėl šis pasiūlymas pateikiamas kaip akto išdėstymas nauja redakcija.

               5.Pasiūlymas dėl naujos redakcijos buvo parengtas remiantis preliminariu Reglamento (EB) Nr. 91/2003 konsoliduotu tekstu, kurį 24 oficialiomis kalbomis parengė Europos Sąjungos leidinių biuras naudodamas duomenų apdorojimo sistemą. Kadangi straipsniams suteikiami nauji numeriai, išdėstyto nauja redakcija reglamento X priede nurodomas buvusių ir naujų straipsnių numerių atitikimas.

               ê 91/2003 (pritaikytas)

               2017/0146 (COD)

               Pasiūlymas

               EUROPOS PARLAMENTO IR TARYBOS REGLAMENTAS

               dėl geležinkelių transporto statistikos (nauja redakcija)

               EUROPOS PARLAMENTAS IR EUROPOS SĄJUNGOS TARYBA,

               atsižvelgdama į Sutartį Ö dėl Europos Sąjungos veikimo Õ , ypač į jos Ö 338 straipsnio 1 dalį Õ ,

               atsižvelgdama į Europos Komisijos pasiūlymą,

               teisėkūros procedūra priimamo akto projektą perdavus nacionaliniams parlamentams,

               atsižvelgdami į Europos ekonomikos ir socialinių reikalų komiteto nuomonę
                  5
               ,

               laikydamiesi įprastos teisėkūros procedūros,

               kadangi:

               ò naujas

               (1)Europos Parlamento ir Tarybos reglamentas (EB) Nr. 91/2003
                  6
                buvo keletą kartų iš esmės keičiamas
                  7
               . Kadangi tą reglamentą reikia keisti dar kartą, dėl aiškumo jis turėtų būti išdėstytas nauja redakcija;

               ê 91/2003 1 konstatuojamoji dalis (pritaikytas)

               (2)geležinkeliai yra svarbi Ö Sajungos Õ transporto tinklų dalis;

               ê 2016/2032 2 konstatuojamoji dalis (pritaikytas)

               (3)kad Komisija galėtų stebėti ir plėtoti bendrą transporto politiką, taip pat su transportu susijusius regioninių ir transeuropinių tinklų politikos elementus, jai reikia krovinių ir keleivių vežimo geležinkeliais statistikos;

               ê 2016/2032 3 konstatuojamoji dalis

               (4)geležinkelių saugos statistika taip pat būtina, kad Komisija galėtų rengti ir stebėti Sąjungos transporto saugos veiksmus. Europos Sąjungos geležinkelių agentūra pagal Europos Parlamento ir Tarybos direktyvos 2004/49/EB
                  8
                I priedą renka eismo įvykių duomenis, susijusius su bendraisiais saugos rodikliais ir bendraisiais eismo įvykių nuostolių skaičiavimo metodais;

               ê 91/2003 4 konstatuojamoji dalis (pritaikytas)

               (5)Ö Sąjungos Õ geležinkelių transporto statistika reikalinga ir tam, kad būtų įvykdyti Europos Parlamento ir Tarybos direktyvos 2012/34/ES
                  9
                15 straipsnyje numatyti monitoringo uždaviniai;

               ê 91/2003 5 konstatuojamoji dalis (pritaikytas)

               (6)Ö Sąjungos Õ statistiniai duomenys apie visas transporto rūšis turėtų būti surenkami pagal bendras sąvokas ir standartus, siekiant pasiekti visišką realų transporto rūšių palyginamumą;

               ê 2016/2032 4 konstatuojamoji dalis

               (7)svarbu išvengti darbo dubliavimo ir optimizuoti esamos informacijos, kuri gali būti naudojama statistiniais tikslais, panaudojimą. Tuo tikslu ir siekiant užtikrinti, kad Sąjungos piliečiams ir kitiems suinteresuotiesiems subjektams būtų teikiama lengvai prieinama ir naudinga informacija apie geležinkelių transporto saugą ir geležinkelių sistemos, įskaitant geležinkelių infrastruktūrą, sąveikumą, turėtų būti sudaryti tinkami Komisijos tarnybų ir atitinkamų subjektų, be kita ko, tarptautiniu lygmeniu, bendradarbiavimo statistinės veiklos srityje susitarimai;

               ê 2016/2032 6 konstatuojamoji dalis

               (8)naudotojų poreikiai ir respondentų našta rengiant Europos statistiką turėtų būti subalansuoti;

               ê 2016/2032 8 konstatuojamoji dalis

               (9)Europos Parlamentui ir Tarybai skirtoje ataskaitoje dėl taikant Reglamentą (EB) Nr. 91/2003 įgytos patirties Komisija nurodo, kad dėl ilgalaikių pokyčių greičiausiai reikės sumažinti šiuo metu pagal tą reglamentą renkamų duomenų kiekį arba juos supaprastinti ir kad ketinama sutrumpinti geležinkelių keleivių metinių duomenų perdavimo laikotarpį. Komisija turėtų toliau reguliariai teikti ataskaitas, susijusias su tuo, kaip įgyvendinamas tas reglamentas;

               ê 91/2003 7 konstatuojamoji dalis

               (10)valstybių ir privačių geležinkelio įmonių, veikiančių komercinėje geležinkelių transporto rinkoje, gyvavimas kartu reikalauja aiškiai patikslinti tą statistinę informaciją, kurią pateikti turėtų visos geležinkelio įmonės, o platinti – Eurostatas;

               ê 91/2003 8 konstatuojamoji dalis (pritaikytas)

               (11)pagal Sutarties Ö dėl Europos Sąjungos Õ 5 straipsnyje nustatytą subsidiarumo principą bendrųjų statistikos standartų, sudarančių galimybę parengti vienodus duomenis, sukūrimas yra toks veiksmas, kuris gali būti efektyvus tik Ö Sąjungos Õ lygiu. Tokius standartus turėtų įgyvendinti kiekvienos valstybės narės įstaigos ir institucijos, atsakingos už oficialiosios statistikos parengimą;

               ê 91/2003 9 konstatuojamoji dalis

               (12)Europos Parlamento ir Tarybos reglamentas (EB) Nr. 223/2009
                  10
                pateikia šiame reglamente išdėstytų nuostatų pagrindus;

               ê 2016/2032 10 konstatuojamoji dalis (pritaikytas)

               (13)siekiant neatsilikti nuo pokyčių valstybėse narėse, tuo pačiu metu ir toliau suderintai rinkti geležinkelių transporto ir geležinkelių saugos duomenis visoje Sąjungoje siekiant išlaikyti aukštą valstybių narių perduodamų duomenų kokybę, pagal Sutarties Ö dėl Europos Sąjungos veikimo Õ 290 straipsnį Komisijai turėtų būti deleguoti įgaliojimai priimti aktus, kuriais iš dalies keičiamas šis Reglamentas siekiant pritaikyti technines apibrėžtis ir pateikti papildomų techninių apibrėžčių. Ypač svarbu, kad atlikdama parengiamąjį darbą Komisija tinkamai konsultuotųsi, taip pat ir su ekspertais, ir kad tos konsultacijos būtų vykdomos vadovaujantis 2016 m. balandžio 13 d. Tarpinstituciniame susitarime dėl geresnės teisėkūros
                  11
                nustatytais principais. Visų pirma siekiant užtikrinti vienodas galimybes dalyvauti atliekant su deleguotaisiais aktais susijusį parengiamąjį darbą, Europos Parlamentas ir Taryba visus dokumentus gauna tuo pačiu metu kaip ir valstybių narių ekspertai, o jų ekspertams sistemingai suteikiama galimybė dalyvauti Komisijos ekspertų grupių, kurios atlieka su deleguotaisiais aktais susijusį parengiamąjį darbą, posėdžiuose;

               ê 2016/2032 11 konstatuojamoji dalis

               (14)Komisija turėtų užtikrinti, kad tais deleguotaisiais aktais valstybėms narėms ar respondentams nebūtų nustatoma didelė papildoma našta;

               ê 2016/2032 12 konstatuojamoji dalis

               (15)norint užtikrinti šio reglamento įgyvendinimo sąlygas, Komisijai turėtų būti suteikti įgyvendinimo įgaliojimai dėl nurodymo, kokia informacija turi būti pateikiama tų rezultatų kokybės ir palyginamumo ataskaitose, ir dėl Komisijos (Eurostato) rezultatų platinimo tvarkos. Tais įgaliojimais turėtų būti naudojamasi pagal Europos Parlamento ir Tarybos reglamentą (ES) Nr. 182/2011
                  12
               ;

               ê 2016/2032 13 konstatuojamoji dalis

               (16)konsultuotasi su Europos statistikos sistemos komitetu,

               ê 91/2003 (pritaikytas)

               PRIĖMĖ ŠĮ REGLAMENTĄ:

               1 straipsnis

               Tikslas

               Šio reglamento tikslas – nustatyti bendrąsias Ö Sąjungos Õ statistinių duomenų apie geležinkelių transportą parengimo taisykles.

               2 straipsnis

               Taikymo sritis

               Šis reglamentas taikomas visiems Ö Sajungos Õ geležinkeliams. Kiekviena valstybė narė pateikia statistinius duomenis, susijusius su geležinkelių transportu jos nacionalinėje teritorijoje. Kai geležinkelio įmonė veikia keliose valstybėse narėse, susijusios nacionalinės valdžios institucijos reikalauja, kad įmonė duomenis pateiktų atskirai pagal kiekvieną šalį, kurioje ji veikia, taip, kad būtų galimybė tuos nacionalinius statistinius duomenis sukompiliuoti.

               Į šio reglamento taikymo sritį valstybės narės gali neįtraukti:

               a)geležinkelio įmonių, kurios visiškai ar iš esmės veikia pramonės ar panašiose sistemose, įskaitant uostus;

               b)geležinkelio įmonių, iš esmės teikiančias vietines turizmo paslaugas, pavyzdžiui, saugomus istorinius garvežių geležinkelius.

               3 straipsnis

               Apibrėžimai

               ê 1192/2003 1 str. 1 d. (pritaikytas)

               1. Šiame reglamente taikomi tokie apibrėžimai:

               1)„atsiskaitančioji šalis“ – tai valstybė narė, perduodanti duomenis Eurostatui;

               2)„nacionalinės valdžios institucijos“ – nacionaliniai statistikos institutai ir kitos institucijos, kurios kiekvienoje valstybėje narėje yra atsakingos už Ö Europos Õ statistinių duomenų rengimą;

               3)„geležinkelis“ – tai susisiekimo linija, kurią sudaro tik bėgiai, skirti geležinkelių transporto priemonėms;

               4)„geležinkelių transporto priemonė (riedmenys)“ – pirminį variklį arba motorą ar tik pastarąjį turintis riedmuo, skirtas kitiems riedmenims traukti (lokomotyvai) arba kitiems riedmenims traukti (keleiviniai vagonai, dyzelinių ir elektrinių traukinių vagonai, priekiniai vagonai ir bagažo vagonai);

               5)„geležinkelio įmonė“ – tai viešoji ar privati įmonė, teikianti krovinių ir (arba) keleivių vežimo geležinkelių transportu paslaugas. Ši sąvoka neapima įmonių, kurių vienintelė veikla yra teikti keleivių vežimo metro, tramvajumi ir (arba) lengvuoju geležinkeliu paslaugas;

               6)„krovinių vežimas geležinkelių transportu“ – tai krovinių judėjimas iš pakrovimo vietos į iškrovimo vietą naudojant geležinkelio transporto priemones;

               7)„keleivių vežimas geležinkelių transportu“ – tai keleivių judėjimas iš įlaipinimo vietos į išlaipinimo vietą naudojant geležinkelių transporto priemones. Ši sąvoka neapima keleivių vežimo metro, tramvajumi ir (arba) lengvuoju geležinkeliu;

               8)„metro“ (taip pat vadinamas „metropoliteno geležinkeliu“ ar „požeminiu geležinkeliu“) – tai elektrinis geležinkelis, skirtas keleivių vežimui, galintis veikti esant dideliems eismo srautams, turintis išimtinę eismo pirmumo teisę, pasižymintis daugiavagoniais traukiniais, dideliu greičiu ir staigia akceleracija, įmantria signalizacija ir pervažų nebuvimu, sudarančiu sąlygas dažnam periodiniam traukinių kursavimui ir aukštai platformos apkrovai. Metro taip pat būdingos netoli viena kitos išdėstytos stotelės, t. y. paprastai stotelės būna išdėstytos 700–1 200 metrų atstumu. „Didelio greičio“ sąvoka naudojama lyginant metro su tramvajais ir lengvuoju geležinkeliu, turint omenyje, kad trumpesnėse distancijose metro išvysto 30–40 km/h greitį, o ilgesnėse distancijose – 40–70 km/h greitį;

               9)„tramvajus“ – tai keleivius vežanti kelių transporto priemonė, talpinanti daugiau kaip devynis asmenis (įskaitant vairuotoją), prijungta prie elektrinių konduktorių arba varoma dyzelinio variklio ir judanti bėgiais;

               10)„lengvasis geležinkelis“ – tai geležinkelis keleiviams vežti, kuris dažnai naudoja elektros galia varomus prie bėgių pritvirtintus vagonus, veikiančius pavieniui arba trumpais traukiniais ant fiksuotų dvibėgių linijų. Paprastai stotelės/sustojimai būna išdėstyti 1 200 metrų atstumu. Lyginant su metro, lengvasis geležinkelis yra lengvesnės konstrukcijos, skirtas mažesniems eismo srautams ir paprastai juda mažesniu greičiu. Kartais sunku tiksliai atskirti lengvuosius geležinkelius nuo tramvajų; tramvajai paprastai nebūna atskirti nuo kelių eismo, tuo tarpu lengvasis geležinkelis gali būti atskirtas nuo kitų sistemų;

               11)„vidaus vežimas“ – tai vežimas geležinkelių transportu tarp dviejų vietų (pakrovimo/įlaipinimo vietos ir iškrovimo/išlaipinimo vietos) esančių atsiskaitančioje šalyje. Judėjimas gali būti susijęs su tranzitu per kitos šalies teritoriją;

               12)„tarptautinis vežimas“ – tai vežimas geležinkelių transportu, tarp vietos (pakrovimo/įlaipinimo ar iškrovimo/išlaipinimo) atsiskaitančioje šalyje ir vietos (pakrovimo/įlaipinimo ar iškrovimo/išlaipinimo) kitoje šalyje;

               13)„tranzitas“ – tai vežimas geležinkelių transportu per atsiskaitančiąją šalį tarp dviejų vietų (pakrovimo/įlaipinimo vietos ir iškrovimo/išlaipinimo vietos), esančių už atsiskaitančios šalies teritorijos ribų. Vežimo operacijos, kurių metu atsiskaitančios šalies pasienyje į kitos rūšies transporto priemonę ar iš kitos rūšies transporto priemonės pakraunami ar iškraunami kroviniai arba įlaipinami ar išlaipinami keleiviai, nelaikomos tranzitu;

               14)„geležinkelių transporto keleivis“ – tai bet kuris asmuo, išskyrus traukinio ekipažo narius, keliaujantis geležinkelių transportu. Statistiniai geležinkelio eismo įvykių duomenys apima keleivius, mėginančius įlipti į judantį traukinį ar išlipti iš jo;

               15)„keleivių skaičius“ – tai geležinkelių transporto keleivių kelionių skaičius, kai kiekviena kelionė apibrėžiama kaip judėjimas iš įlaipinimo vietos į išlaipinimo vietą, persėdant ar nepersėdant iš vienos geležinkelių transporto priemonės į kitą. Jeigu keleiviai naudojasi daugiau kaip vienos geležinkelio įmonės teikiamomis paslaugomis, esant galimybei jie skaičiuojami tik vieną kartą;

               16)„keleivio/kilometrų“ – tai matavimo vienetas, žymintis vieno keleivio vežimą geležinkelių transportu per kilometrą. Atsižvelgiama tik į tą atstumą, kuris nuvažiuotas atsiskaitančiosios šalies nacionalinėje teritorijoje;

               17)„svoris“ – tai krovinių kiekis tonomis (1 000 kilogramų). Svoris, į kurį turi būti atsižvelgiama, be vežamų krovinių svorio, taip pat apima pakuočių svorį, konteinerių svorį, apkeičiamųjų dalių (swap body), palečių svorį bei geležinkeliu vežamų kelių transporto priemonių svorį, kai vykdomos kombinuoto vežimo operacijos. Jeigu kroviniai vežami naudojantis daugiau kaip vienos geležinkelio įmonės teikiamomis paslaugomis, esant galimybei krovinių svoris skaičiuojamas tik vieną kartą;

               18)„tonkilometris“ – tai krovinių vežimo matavimo vienetas, žymintis vienos krovinių tonos (1 000 kilogramų) vežimą geležinkelių transportu per kilometrą. Atsižvelgiama tik į tą atstumą, kuris nuvažiuotas atsiskaitančiosios šalies nacionalinėje teritorijoje;

               19)„traukinys“ – suformuotas ir sukabintas vagonų sąstatas su vienu ar keliais veikiančiais lokomotyvais, važiuojantys lokomotyvai ar kiti savaeigiai riedmenys, judantis su suteiktu numeriu arba konkrečiu paskyrimu iš pradinio fiksuoto taško į galutinį fiksuotą tašką. Rezervinis lokomotyvas, t. y. netraukiantis jokio riedmens nelaikomas traukiniu;

               20)„traukinio/kilometrų“ – tai matavimo vienetas, žymintis traukinio judėjimą per kilometrą. Naudojamas faktiškai nuvažiuotas atstumas, o jeigu tokio nėra, naudojamas įprastinis tinklo atstumas nuo pradžios iki galutinio tikslo. Atsižvelgiama tik į tą atstumą, kuris nuvažiuotas atsiskaitančiosios šalies nacionalinėje teritorijoje;

               21)„sąstato siunta“ – tai siunta, susidedanti iš vieno ar kelių vagonų, siuntų vežamų tuo pačiu metu iš vieno siuntėjo iš tos pačios stoties nekeičiant traukinio vagonų sąstato iki tos pačios galinės stoties to paties gavėjo adresu;

               22)„vagono siunta“ – tai krovinių siunta, kuriai vežti reikia viso vagono, neatsižvelgiant į tai, ar visiškai, ar ne visiškai išnaudojama vagono kėlimo galia;

               23)„TEU (Dvidešimčiai pėdų lygus vienetas)“ – tai standartinis vienetas, paremtas ISO 20 pėdų (6,10 m) ilgio konteineriu ir naudojamas kaip statistinė eismo srauto ar mato priemonė. Vienas standartinis 40' ISO 1 serijos konteineris lygus 2 TEU. Nukeliamieji kėbulai, kurie yra trumpesni kaip 20 pėdų, atitinka 0,75 TEU; tos, kurių ilgis nuo 20 iki 40 pėdų – 1,5 TEU, o virš 40 pėdų – 2,25 TEU.

               ê 2016/2032 1 str. 1 d. b punktas

               2. Komisijai suteikiami įgaliojamai pagal 10 straipsnį priimti deleguotuosius aktus, kuriais iš dalies keičiamas šis straipsnis, siekiant pritaikyti 1 dalies 8, 9, 10, 21, 22 ir 23 punktuose išdėstytas technines apibrėžtis ir nustatyti papildomas technines apibrėžtis, kai reikia atsižvelgti į naujus pokyčius, dėl kurių reikia apibrėžti tam tikro lygmens techninius aspektus siekiant užtikrinti statistikos suderinimą.

               Naudodamasi tais įgaliojimais, Komisija užtikrina, kad deleguotaisiais aktais nebūtų sukuriama didelės papildomos naštos valstybėms narėms ar respondentams. Be to, Komisija tinkamai pagrindžia tuose deleguotuose aktuose numatytus statistinius veiksmus, prireikus naudodamasi ekonominio veiksmingumo analize, įskaitant respondentams tenkančios naštos ir statistikos rengimo išlaidų vertinimą, kaip nurodyta Reglamento (EB) Nr. 223/2009 14 straipsnio 3 dalies c punkte.

               ê 91/2003

               4 straipsnis

               Duomenų rinkimas

               1. Statistiniai duomenys, kuriuos reikia surinkti, yra nurodyti šio reglamento prieduose. Jie apima tokias duomenų rūšis:

               a)statistiniai metiniai krovinių vežimo duomenys – išsami ataskaita (I priedas);

               b)statistiniai metiniai keleivių vežimo duomenys – išsami ataskaita (II priedas);

               c)statistiniai ketvirtiniai krovinių ir keleivių vežimo duomenys (III priedas);

               d)statistiniai regioniniai krovinių ir keleivių vežimo duomenys (IV priedas);

               e)statistiniai eismo srautų geležinkelių tinklais duomenys (V priedas).

               ê 2016/2032 1 str. 2 d. b punktas

               2. Pagal I ir II priedus valstybės narės teikia duomenis dėl įmonių, kurių:

               a)bendras pervežtų krovinių kiekis yra bent 200 000 000 tonkilometrių arba bent 500 000 tonų;

               b)bendras pervežtų keleivių skaičius yra bent 100 000 000 keleivio / kilometrų.

               Teikti duomenis pagal I ir II priedus nėra privaloma, jei vertės yra mažesnės nei nurodytosios a ir b punktuose.

               ê 2032/2016 1 str. 2 d. c punktas

               3. Valstybės narės teikia ataskaitas pagal VIII priedą apie bendruosius 2 dalyje nustatytų ribų nesiekiančių įmonių duomenis, jei tie duomenys nepateikti pagal I ir II priedus, kaip nurodyta VIII priede.

               ê 91/2003

               4. Šiame reglamente kroviniai yra klasifikuojami pagal VI priedą. Pavojingi kroviniai papildomai klasifikuojami pagal VII priedą.

               ê 219/2009 1 str. ir priedo 4.4 punktas

               5. Priedų turinį gali derinti Komisija. Šios priemonės, skirtos iš dalies pakeisti neesmines šio reglamento nuostatas, patvirtinamos pagal 11 straipsnio 3 dalyje nurodytą reguliavimo procedūrą su tikrinimu.

               ê 91/2003

               5 straipsnis

               Duomenų šaltiniai

               1. Valstybės narės paskiria valstybinę ar privačią organizaciją dalyvauti surenkant pagal šį reglamentą reikalaujamus duomenis.

               2. Būtinus duomenis galima gauti naudojant bet kurį šių šaltinių derinį:

               a)privalomos apklausos;

               ê 2016/2032 1 str. 3 d.

               b)administraciniai duomenys, įskaitant reguliavimo institucijų surinktus duomenis, visų pirma geležinkelių važtaraščių, jei yra, duomenys;

               ê 91/2003 (pritaikytas)

               c)statistinio įvertinimo procedūros;

               d)geležinkelių pramonės specialistų organizacijų pateikti duomenys;

               e)ad hoc studijos.

               3. Nacionalinės valdžios institucijos imasi priemonių duomenų šaltiniams koordinuoti ir į Eurostatą perduotų statistinių duomenų kokybei užtikrinti.

               6 straipsnis

               Duomenų perdavimas Eurostatui

               1. Eurostatui valstybės narės pateikia 4 straipsnyje nurodytus statistinius duomenis.

               2. 4 straipsnyje nurodytų statistinių duomenų perdavimo priemonės nustatomos Ö laikantis Õ 11 straipsnio 2 dalyje nurodytos Ö nagrinėjimo procedūros Õ.

               ê 2016/2032 1 str. 4 d. (pritaikytas)

               7 straipsnis

               Platinimas

               Komisija (Eurostatas) platina I–V ir VIII prieduose nurodytais duomenimis grindžiamą statistiką.

               Komisija priima įgyvendinimo aktus, kuriuose nustatoma rezultatų platinimo tvarka. Tie įgyvendinimo aktai priimami laikantis 11 straipsnio 2 dalyje nurodytos nagrinėjimo procedūros.

               ê 91/2003

               8 straipsnis

               Statistinių duomenų kokybė

               1. Siekiant padėti valstybėms narėms palaikyti statistinių duomenų geležinkelių transporto srityje kokybę, Eurostatas parengia ir paskelba metodologines rekomendacijas. Šiose rekomendacijose atsižvelgiama į nacionalinės valdžios institucijų, geležinkelio įmonių ir geležinkelio pramonės specialistų organizacijų geros praktikos pavyzdžius.

               ê 2016/2032 1 str. 5 d. a punktas

               2. Valstybės narės imasi visų būtinų priemonių, kad būtų užtikrinta perduodamų duomenų kokybė.

               ê 91/2003

               3. Statistinių duomenų kokybę įvertina Eurostatas. Tuo tikslu Eurostato prašymu valstybės narės pateikia informaciją apie statistinių duomenų rengimui taikytus metodus.

               ê 2016/2032 1 str. 5 d. b punktas

               4. Taikant šį reglamentą, perduotiniems duomenims taikomi Reglamento (EB) Nr. 223/2009 12 straipsnio 1 dalyje nurodyti kokybės kriterijai.

               5. Komisija priima įgyvendinimo aktus, kuriais nustatomi standartinių kokybės ataskaitų teikimo sąlygas, struktūrą, periodiškumą ir palyginamumo aspektus. Tie įgyvendinimo aktai priimami laikantis 11 straipsnio 2 dalyje nurodytos nagrinėjimo procedūros.

               ê 2016/2032 1 str. 6 d.

               9 straipsnis

               Įgyvendinimo ataskaitos

               Komisija, pasikonsultavusi su Europos statistikos sistemos komitetu, Europos Parlamentui ir Tarybai ne vėliau kaip iki 2020 m. gruodžio 31 d., o po to kas ketverius metus teikia ataskaitą apie šio reglamento įgyvendinimą ir būsimus pokyčius.

               Toje ataskaitoje Komisija atsižvelgia į atitinkamą valstybių narių pateiktą informaciją, susijusią su perduodamų duomenų kokybe, naudojamus duomenų rinkimo metodus ir informaciją apie galimus patobulinimus bei naudotojų poreikius.

               Toje ataskaitoje pirmiausia:

               a)įvertinama parengtos statistikos nauda Sąjungai, valstybėms narėms ir statistinės informacijos teikėjams bei naudotojams, lyginant su jos kaina;

               b)įvertinama perduodamų duomenų kokybė, naudojami duomenų rinkimo metodai ir parengtos statistikos kokybė.

               ê 2016/2032 1 str. 7 d.

               10 straipsnis

               Įgaliojimų delegavimas

               1. Įgaliojimai priimti deleguotuosius aktus Komisijai suteikiami šiame straipsnyje nustatytomis sąlygomis.

               2. 3 straipsnio 2 dalyje nurodyti įgaliojimai priimti deleguotuosius aktus Komisijai suteikiami penkerių metų laikotarpiui nuo 2016 m. gruodžio 13 d. Likus ne mažiau kaip devyniems mėnesiams iki penkerių metų laikotarpio pabaigos Komisija parengia naudojimosi deleguotaisiais įgaliojimais ataskaitą. Įgaliojimai savaime pratęsiami tokios pačios trukmės laikotarpiams, išskyrus atvejus, kai Europos Parlamentas arba Taryba pareiškia prieštaravimų dėl tokio pratęsimo likus ne mažiau kaip trims mėnesiams iki kiekvieno laikotarpio pabaigos.

               3. Europos Parlamentas arba Taryba gali bet kada atšaukti 3 straipsnio 2 dalyje nurodytus deleguotuosius įgaliojimus. Sprendimu dėl įgaliojimų atšaukimo nutraukiami tame sprendime nurodyti įgaliojimai priimti deleguotuosius aktus. Sprendimas įsigalioja kitą dieną po jo paskelbimo Europos Sąjungos oficialiajame leidinyje arba vėlesnę jame nurodytą dieną. Jis nedaro poveikio jau galiojančių deleguotųjų aktų galiojimui.

               4. Prieš priimdama deleguotąjį aktą Komisija konsultuojasi su kiekvienos valstybės narės paskirtais ekspertais vadovaudamasi 2016 m. balandžio 13 d. Tarpinstituciniame susitarime dėl geresnės teisėkūros nustatytais principais.

               5. Apie priimtą deleguotąjį aktą Komisija nedelsdama vienu metu praneša Europos Parlamentui ir Tarybai.

               6. Pagal 3 straipsnio 2 dalį priimtas deleguotasis aktas įsigalioja tik tuo atveju, jeigu per du mėnesius nuo pranešimo Europos Parlamentui ir Tarybai apie šį aktą dienos nei Europos Parlamentas, nei Taryba nepareiškia prieštaravimų arba jeigu dar nepasibaigus šiam laikotarpiui ir Europos Parlamentas, ir Taryba praneša Komisijai, kad prieštaravimų nereikš. Europos Parlamento arba Tarybos iniciatyva šis laikotarpis pratęsiamas dviem mėnesiais.

               ê 2016/2032 1 str. 8 d.

               11 straipsnis

               Komiteto procedūra

               1. Komisijai padeda Europos Parlamento ir Tarybos reglamentu (EB) Nr. 223/2009 įsteigtas Europos statistikos sistemos komitetas. Tas komitetas – tai komitetas, kaip apibrėžta Reglamente (ES) Nr. 182/2011.

               2. Kai daroma nuoroda į šią dalį, taikomas Reglamento (ES) Nr. 182/2011 5 straipsnis.

               ê

               12 straipsnis

               Panaikinimas

               Reglamentas (EB) Nr. 91/2003 panaikinamas.

               Nuorodos į panaikintą reglamentą laikomos nuorodomis į šį reglamentą, ir skaitomos pagal X priede pateiktą atitikties lentelę.

               ê 91/2003 (pritaikytas)

               13 straipsnis

               Įsigaliojimas

               Šis reglamentas įsigalioja dvidešimtą dieną po jo paskelbimo Europos Ö Sąjungos Õ oficialiajame leidinyje.

               Šis reglamentas yra privalomas visas ir tiesiogiai taikomas visose valstybėse narėse.

               Priimta Briuselyje

                  Europos Parlamento vardu
                        Tarybos vardu

                  Pirmininkas
                        Pirmininkas

                     (1)
                  COM(87) 868 PV.

                     (2)
                  Žr. Išvadų 3 priedo A dalį.

                     (3)
                  Įtrauktas į 2017 m. teisės aktų leidybos programą.

                     (4)
                  Žr. šio pasiūlymo IX priedą.

                     (5)
                  OL C ..., ..., p. ....

                     (6)
                  2002 m. gruodžio 16 d. Europos Parlamento ir Tarybos reglamentas (EB) Nr. 91/2003, dėl geležinkelių transporto statistikos (OL L 14, 2003 1 21, p. 1).

                     (7)
                  Žr. šio pasiūlymo IX priedą.

                     (8)
                  2004 m. balandžio 29 d. Europos Parlamento ir Tarybos direktyva 2004/49/EB dėl saugos Bendrijos geležinkeliuose ir iš dalies pakeičianti Tarybos direktyvą 95/18/EB dėl geležinkelio įmonių licencijavimo bei Direktyvą 2001/14/EB dėl geležinkelių infrastruktūros pajėgumų paskirstymo, mokesčių už naudojimąsi geležinkelių infrastruktūra ėmimo ir saugos sertifikavimo (Saugos geležinkeliuose direktyva) (OL L 164, 2004 4 30, p. 44).

                     (9)
                  2012 m. lapkričio 21 d. Europos Parlamento ir Tarybos direktyva 2012/34/ES kuria sukuriama bendra Europos geležinkelių erdvė (OL L 343, 2012 12 14, p. 32).

                     (10)
                  2009 m. kovo 11 d. Europos Parlamento ir Tarybos reglamentas (EB) Nr. 223/2009 dėl Europos statistikos, panaikinantis Europos Parlamento ir Tarybos reglamentą (EB, Euratomas) Nr. 1101/2008 dėl konfidencialių statistinių duomenų perdavimo Europos Bendrijų statistikos tarnybai, Tarybos reglamentą (EB) Nr. 322/97 dėl Bendrijos statistikos ir Tarybos sprendimą 89/382/EEB, Euratomas, įsteigiantį Europos Bendrijų statistikos programų komitetą (OL L 87, 2009 3 31, p. 164).

                     (11)
                  OL L 123, 2016 5 12, p. 1.

                     (12)
                  2011 m. vasario 16 d. Europos Parlamento ir Tarybos reglamentas (ES) Nr. 182/2011, kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai (OL L 55, 2011 2 28, p. 13).

    ---documentbreak---

               EUROPOS KOMISIJA
            Briuselis, 2017 06 30
            COM(2017) 353 final
            PRIEDAI
            Pasiūlymas
            EUROPOS PARLAMENTO IR TARYBOS REGLAMENTAS
            dėl geležinkelių transporto statistikos (nauja redakcija)

               ê 91/2003

               I PRIEDAS

                        STATISTINIAI METINIAI KROVINIŲ VEŽIMO DUOMENYS - IŠSAMI ATASKAITA

                        Kintamųjų dydžių sąrašas ir matavimo vienetai

                        Vežta krovinių:

                        –tonų,

                        –tonkilometrių,

                        Prekinių traukinių judėjimas:

                        –traukinio/kilometrų.

                        Vežta intermodalinių transporto vienetų jame:

                        –skaičius,

                        –TEU (20 pėdų ekvivalentinis vienetas)(konteineriams ir nukeliamiesiems kėbulams).

                        Ataskaitinis laikotarpis

                        Vieneri metai

                        Periodiškumas

                        Kasmet

                        Lentelių sąrašas ir kiekvienos lentelės duomenų klasifikacija

                        I1 lentelė: vežta krovinių pagal vežimų rūšis

                        I2 lentelė: vežta krovinių pagal krovinių rūšis (VI priedas)

                        I3 lentelė: vežta krovinių (tarptautinis ir tranzitinis vežimas) pagal pakrovimo ir iškrovimo šalis

                        I4 lentelė: vežta krovinių pagal pavojingų krovinių kategorijas (VII priedas)

                        I5 lentelė: vežta krovinių pagal siuntų rūšis (pasirinktinai)

                        I6 lentelė: vežta krovinių intermodaliniuose transporto vienetuose pagal vežimų rūšis ir transporto vienetų rūšis

                        I7 lentelė: vežtų pakrautų intermodalinių transporto vienetų skaičius pagal vežimų rūšis ir transporto vienetų rūšis

                        I8 lentelė: vežtų tuščių intermodalinių transporto vienetų skaičius pagal vežimų rūšis ir transporto vienetų rūšis

                        I9 lentelė: Prekinių traukinių judėjimas

                        Galutinis duomenų perdavimo terminas

                        Penki mėnesiai po ataskaitinio laikotarpio pabaigos

                        Pirmasis I1, I2 ir I3 lentelių ataskaitinis laikotarpis

                        2003 metai

                        Pirmasis I4, I5, I6, I7, I8 ir I9 lentelių ataskaitinis laikotarpis

                        2004 metai

                        Pastabos

                        1.
                              Vežimai pagal rūšis skirstomi taip:

                        –vidaus,

                        –tarptautiniai įvežti,

                        –tarptautiniai išvežti,

                        –tranzitas.

                        2.
                              Siuntų rūšys gali būti skirstomos taip:

                        –sąstato siunta,

                        –vagono siunta,

                        –kitos.

                        3.
                              Intermodalinių transporto vienetų rūšys skirstomos taip:

                        –konteineriai ir nukeliamieji kėbulai,

                        –puspriekabės (be palydos),

                        –kelių transporto priemonės (lydimos).

                        4.
                              Tam, kad užtikrintų duomenų suderinamumą, I3 lentelėje Eurostatas ir valstybės narės gali susitarti ir palengvinti duomenų, kuriuos pateikia kitos valstybės narės, konsolidavimą.

                        5.
                              I4 lentelėje valstybės narės nurodo, kurių vežamų kategorijų šie duomenys neapima, jei tokių yra.

                        6.
                              I2-I8 lentelėse, kai nėra visos informacijos apie tranzitą, valstybės narės pateikia visus prieinamus duomenis.

               _____________

               ê 2016/2032 1 str. 11 d. ir priedas

               II PRIEDAS

                        STATISTINIAI METINIAI KELEIVIŲ VEŽIMO DUOMENYS. IŠSAMI ATASKAITA

                        Kintamųjų dydžių sąrašas ir matavimo vienetai

                        Vežta keleivių:

                        –keleivių skaičius

                        –keleivio / kilometrų

                        Keleivinių traukinių judėjimas:

                        –traukinio / kilometrų

                        Ataskaitinis laikotarpis

                        Vieneri metai

                        Periodiškumas

                        Kasmet

                        Lentelių sąrašas ir kiekvienos lentelės duomenų klasifikacija

                        II3 lentelė: vežta keleivių pagal vežimo rūšį

                        II4 lentelė: tarptautinis keleivių vežimas pagal įlaipinimo ir išlaipinimo šalis

                        II5 lentelė: keleivinių traukinių judėjimas

                        Galutinis duomenų perdavimo terminas

                        Aštuoni mėnesiai po ataskaitinio laikotarpio pabaigos

                        Pirmasis ataskaitinis laikotarpis

                        2016 m.

                        Pastabos

                        1.Vežimo rūšys klasifikuojamos taip:

                        –vidaus

                        –tarptautinis

                        2.II3 ir II4 lentelėse valstybės narės pateikia tokius duomenis, kurie apima informaciją apie bilietų pardavimą kitoje nei duomenis teikiančioje šalyje. Ši informacija gali būti gauta tiesiogiai iš kitų šalių nacionalinių institucijų arba pagal tarptautinių mokėjimų už bilietus duomenis.

               _____________

               ê 91/2003

               III PRIEDAS

                        STATISTINIAI KETVIRTINIAI KROVINIŲ IR KELEIVIŲ VEŽIMO DUOMENYS

                        Kintamųjų sąrašas ir matavimo vienetai

                        Vežta krovinių:

                        –tonų,

                        –tonkilometrių.

                        Pervežta keleivių:

                        –keleivių skaičius,

                        –keleivio/kilometrų.

                        Ataskaitinis laikotarpis

                        Vienas ketvirtis

                        Periodiškumas

                        Kas ketvirtį

                        Lentelių sąrašas ir kiekvienos lentelės duomenų klasifikacija

                        III1 lentelė: vežta krovinių

                        III2 lentelė: vežta keleivių

                        Galutinis duomenų perdavimo terminas

                        Trys mėnesiai po ataskaitinio laikotarpio pabaigos

                        Pirmasis ataskaitinis laikotarpis

                        2004 m. pirmasis ketvirtis

                        Pastabos

                        1.
                              III1 ir III2 lentelių duomenys gali būti pateikti negalutinių duomenų pagrindu, įskaitant įverčius. III2 lentelėje valstybės narės gali pranešti duomenis, pagrįstus bilietų pardavimu duomenis pateikiančioje šalyje ar kitu prieinamu duomenų šaltiniu.

                        2.
                              Šie statistiniai duomenys pateikiami I ir II prieduose nurodytoms įmonėms.

               _____________

               IV PRIEDAS

                        STATISTINIAI REGIONINIAI KROVINIŲ IR KELEIVIŲ VEŽIMO DUOMENYS

                        Kintamųjų sąrašas ir matavimo vienetai

                        Vežta krovinių:

                        –tonų.

                        Vežta keleivių:

                        –keleivių skaičius.

                        Ataskaitinis laikotarpis

                        Vieneri metai

                        Periodiškumas

                        Kas penkeri metai

                        Lentelių sąrašas ir kiekvienos lentelės duomenų klasifikacija

                        IV1 lentelė: vidaus krovinių vežimas atskirai pagal pakrovimo ir iškrovimo regionus (NUTS 2)

                        IV2 lentelė: tarptautinis krovinių vežimas atskirai pagal pakrovimo ir iškrovimo regionus (NUTS 2)

                        IV3 lentelė: vidaus keleivių vežimas atskirai pagal įlaipinimo ir išlaipinimo regionus

                        IV4 lentelė: tarptautinis keleivių vežimas atskirai pagal įlaipinimo ir išlaipinimo regionus

                        Galutinis duomenų perdavimo terminas

                        12 mėnesių po ataskaitinio laikotarpio pabaigos

                        Pirmasis ataskaitinis laikotarpis

                        2005 metai

                        Pastabos

                        1.
                              Kai pakrovimo ar iškrovimo (IV1, IV2 lentelės) arba įlaipinimo ar išlaipinimo (IV3, IV4 lentelės) šalys yra ne Europos ekonominėje erdvėje, valstybės narės pateikia tik šalies duomenis.

                        2.
                              Siekiant padėti valstybėms narėms parengti šias lenteles, Eurostatas pateikia valstybėms narėms UIC stočių kodų sąrašą ir juos atitinkančius NUTS kodus.

                        3.
                              IV3 ir IV4 lentelėse valstybės narės pateikia duomenis, pagrįstus bilietų pardavimu ar kitu prieinamu duomenų šaltiniu.

                        4.
                              Šie statistiniai duomenys pateikiami I ir II prieduose nurodytoms įmonėms.

               _____________

               V PRIEDAS

                        STATISTINIAI EISMO SRAUTŲ GELEŽINKELIŲ TINKLAIS DUOMENYS

                        Kintamųjų sąrašas ir matavimo vienetai

                        Krovininis transportas:

                        –traukinių skaičius.

                        Keleivinis transportas:

                        –traukinių skaičius.

                        Kita (paslaugų traukiniai ir pan.) (pasirinktinai):

                        –traukinių skaičius.

                        Ataskaitinis laikotarpis

                        Vieneri metai

                        Periodiškumas

                        Kas penkeri metai

                        Lentelių sąrašas ir kiekvienos lentelės duomenų klasifikacija

                        V1 lentelė: krovininis transportas pagal tinklo segmentus

                        V2 lentelė: keleivinis transportas pagal tinklo segmentus

                        V3 lentelė: kita (paslaugų traukiniai ir pan.) pagal tinklo segmentus (pasirinktinai)

                        Galutinis duomenų perdavimo terminas

                        18 mėnesių po ataskaitinio laikotarpio pabaigos

                        Pirmasis ataskaitinis laikotarpis

                        2005 metai

                        Pastabos

                        1.
                              Siekiant, kad būtų įtraukti bent jau transeuropinio tinklo (TEN) traukiniai, esantys valstybių narių nacionalinėje teritorijoje, valstybės narės apibrėžia tinklo segmentų grupę. Eurostatui jos praneša:

                        –geografines koordinates ir kitus duomenis, kurių reikia kiekvieno tinklo segmentui apibrėžti ir planui sudaryti bei ryšiams tarp segmentų identifikuoti,

                        –informaciją apie kiekvieno tinklo segmento traukinių charakteristikas (įskaitant galingumą).

                        2.
                              Kiekvienas tinklo segmentas, kuris yra geležinkelių TEN dalis, yra identifikuojamas papildomais požymiais duomenų registre tam, kad būtų galima įskaityti vežimą TEN geležinkeliais.

               _____________

               ê 1304/2007 3 str. ir priedas

               VI PRIEDAS

               NST 2007

                        Skyrius

                        Apibūdinimas

                        01

                        Žemės ūkio, medžioklės ir miškininkystės produktai; žuvis ir kiti žuvininkystės produktai

                        02

                        Akmens anglys ir rusvosios anglys; žalia nafta ir gamtinės dujos

                        03

                        Metalų rūdos ir kiti kasybos bei karjerų eksploatavimo produktai: durpės; uranas ir toris

                        04

                        Maisto produktai, gėrimai ir tabakas

                        05

                        Tekstilė ir tekstilės gaminiai; oda ir jos dirbiniai

                        06

                        Mediena ir medienos bei kamštienos gaminiai bei dirbiniai (išskyrus baldus); gaminiai bei dirbiniai iš šiaudų ir pynimo medžiagų; plaušiena, popierius ir popieriaus gaminiai; spaudiniai ir įrašytos laikmenos

                        07

                        Koksas ir rafinuoti naftos produktai

                        08

                        Chemikalai, chemijos produktai ir cheminiai pluoštai; guminiai ir plastikiniai gaminiai; branduolinis kuras

                        09

                        Kiti nemetalo mineraliniai produktai

                        10

                        Pagrindiniai metalai; metalo gaminiai, išskyrus mašinas ir įrenginius

                        11

                        Niekur kitur nepriskirtos mašinos ir įranga; įstaigos mašinos ir kompiuteriai; niekur kitur nepriskirtos elektros mašinos ir aparatūra; radijo, televizijos ir ryšių įranga bei aparatūra; medicinos, tikslieji ir optiniai prietaisai; įvairių tipų laikrodžiai

                        12

                        Transporto įranga

                        13

                        Baldai; kiti, niekur kitur nepriskirti pramonės gaminiai

                        14

                        Antrinės žaliavos; komunalinės atliekos ir kitos atliekos

                        15

                        Laiškai, siuntos

                        16

                        Krovinių vežimui naudojama įranga ir medžiagos

                        17

                        Privačių ir tarnybinių persikraustymų metu vežami kroviniai; atskirai nuo keleivių vežamas bagažas; remontui vežamos variklinės transporto priemonės; kiti, niekur kitur nepriskirti, ne rinkai skirti kroviniai

                        18

                        Mišrūs kroviniai: kartu vežami įvairių rūšių kroviniai

                        19

                        Kroviniai, kurių negalima įvardyti: kroviniai, kurių dėl kokių nors priežasčių negalima įvardyti ir todėl negalima priskirti 01–16 grupėms

                        20

                        Kiti, niekur kitur nepriskirti kroviniai

               _____________

               ê 91/2003

               VII PRIEDAS

               PAVOJINGŲ KROVINIŲ KLASIFIKACIJA

               1.
                     Sprogstamosios medžiagos

               2.
                     Suslėgtos, suskystintos arba ištirpintosios dujos

               3.
                     Degūs skysčiai

               4.1.
                     Degios kietos medžiagos

               4.2.
                     Savaime užsidegančios medžiagos

               4.3.
                     Medžiagos, sąlytyje su vandeniu išskiriančios degiąsias dujas

               5.1.
                     Oksiduojančios medžiagos

               5.2.
                     Organiniai peroksidai

               6.1.
                     Toksiškos medžiagos

               6.2.
                     Infekcinės medžiagos

               7.
                     Radioaktyviosios medžiagos

               8.
                     Ėsdinančios medžiagos

               9.
                     Įvairios pavojingos medžiagos

               Pastaba:

               Šios kategorijos apibrėžtos pavojingų krovinių tarptautinio vežimo geležinkeliu taisyklėse, paprastai žinomose kaip RID, kaip nustatyta Europos Parlamento ir Tarybos direktyvoje 2008/68/EB
                  1
               .

               _____________

               ê 2032/2016 1 str. 12 d. ir II priedas

               VIII PRIEDAS

                        VIII.1 lentelė

                        KROVINIŲ VEŽIMO VEIKLOS LYGIS

                        Kintamųjų dydžių sąrašas ir matavimo vienetai

                        Vežta krovinių:

                        –tonų iš viso

                        –tonkilometrių iš viso

                        Krovininių traukinių judėjimas:

                        –traukinio / kilometrų iš viso

                        Ataskaitinis laikotarpis

                        Vieni metai

                        Periodiškumas

                        Kasmet

                        Galutinis duomenų perdavimo terminas

                        Penki mėnesiai po kiekvieno ataskaitinio laikotarpio pabaigos

                        Pirmasis ataskaitinis laikotarpis

                        2017 m.

                        Pastabos

                        Tik įmonėms, kurių bendrasis vežtų krovinių kiekis yra mažesnis nei 200 mln. tonkilometrių ir 500 000 tonų ir kurios neteikia ataskaitų pagal I priedą (išsamios ataskaitos).

                        VIII.2 lentelė

                        KELEIVIŲ VEŽIMO VEIKLOS LYGIS

                        Kintamųjų dydžių sąrašas ir matavimo vienetai

                        Vežta keleivių:

                        –keleivių iš viso

                        –keleivio / kilometrų iš viso

                        Keleivinių traukinių judėjimas:

                        –traukinio / kilometrų iš viso

                        Ataskaitinis laikotarpis

                        Vieni metai

                        Periodiškumas

                        Kasmet

                        Galutinis duomenų perdavimo terminas

                        Aštuoni mėnesiai po ataskaitinio laikotarpio pabaigos

                        Pirmasis ataskaitinis laikotarpis

                        2017 m.

                        Pastabos

                        Tik įmonėms, kurių bendrasis vežtų keleivių skaičius mažesnis nei 100 mln. keleivio / kilometrų ir kurios neteikia ataskaitų pagal II priedą (išsamios ataskaitos).

               _____________

               é

               IX PRIEDAS

               Panaikinamas reglamentas ir jo vėlesnių pakeitimų sąrašas

                        Europos Parlamento ir Tarybos reglamentas (ES) Nr. 91/2003
                        (OL L 14, 2003 1 21, p. 1)

                        Komisijos reglamentas (EB) Nr. 1192/2003
                           (OL L 167, 2003 7 4, p. 13)

                        Komisijos reglamentas (EB) Nr. 1304/2007
                           (OL L 290, 2007 11 8, p. 14)

                        Tik 3 straipsnis

                        Europos Parlamento ir Tarybos reglamentas (EB) Nr. 219/2009
                           (OL L 87, 2009 3 31, p. 109)

                        Tik priedo 4.4 punktas

                        Europos Parlamento ir Tarybos reglamentas (ES) 2016//2032
                        (OL L 317, 2016 11 23, p. 105)

               _____________

               X PRIEDAS

               Atitikties lentelė

                        Reglamentas (EB) Nr. 91/2003

                        Šis reglamentas

                        1, 2 ir 3 straipsniai

                        1, 2 ir 3 straipsniai

                        4 straipsnio 1 dalis, įžanginiai žodžiai

                        4 straipsnio 1 dalis, įžanginiai žodžiai

                        4 straipsnio 1 dalis (a)

                        4 straipsnio 1 dalis (a)

                        4 straipsnio 1 dalis (c)

                        4 straipsnio 1 dalis (b)

                        4 straipsnio 1 dalis (e)

                        4 straipsnio 1 dalis (c)

                        4 straipsnio 1 dalis (f)

                        4 straipsnio 1 dalis (d)

                        4 straipsnio 1 dalis (g)

                        4 straipsnio 1 dalis (e)

                        4 straipsnio 2, 3 ir 4 dalys

                        4 straipsnio 2, 3 ir 4 dalys

                        4 straipsnio 5 dalis

                        –

                        5, 6 ir 7 straipsniai

                        5, 6 ir 7 straipsniai

                        8 straipsnio 1 dalis

                        8 straipsnio 1 dalis

                        8 straipsnio 1a dalis

                        8 straipsnio 2 dalis

                        8 straipsnio 2 dalis

                        8 straipsnio 3 dalis

                        8 straipsnio 3 dalis

                        8 straipsnio 4 dalis

                        8 straipsnio 4 dalis

                        8 straipsnio 5 dalis

                        9, 10 ir 11 straipsniai

                        9, 10 ir 11 straipsniai

                        –

                        12 straipsnis

                        13 straipsnis

                        13 straipsnis

                        A priedas

                        I priedas

                        C priedas

                        II priedas

                        E priedas

                        III priedas

                        F priedas

                        IV priedas

                        G priedas

                        V priedas

                        J priedas

                        VI priedas

                        K priedas

                        VII priedas

                        L priedas

                        VIII priedas

                        –

                        IX priedas

                        –

                        X priedas

               _____________

                     (1)
                  2008 m. rugsėjo 24 d. Europos Parlamento ir Tarybos direktyva 2008/68/EB dėl pavojingų krovinių vežimo vidaus keliais (OL L 260, 2008 9 30, p. 13).


title: Pasiūlymas Tarybos reglamentas Reglamentas dėl prekybos dvylikos mėnesių ir jaunesnių galvijų mėsa

text:
Svarbus teisinis pranešimas

|

52006PC0487

	[pic] | EUROPOS BENDRIJŲ KOMISIJA |Briuselis, 8.9.2006KOM(2006) 487 galutinis2006/0162 (CNS)PasiūlymasTARYBOS REGLAMENTASReglamentas dėl prekybos dvylikos mėnesių ir jaunesnių galvijų mėsa(pateikta Komisijos)AIŠKINAMASIS MEMORANDUMASI. – AplinkybėsDvylikos mėnesių ir jaunesnių galvijų mėsos gamyba ir prekyba skiriasi valstybėse narėse.Apibendrintai, gamybos sistemos yra dviejų pagrindinių tipų. Pagal vieno tipo sistemą gyvulių mitybos pagrindą daugiausiai sudaro pienas ir pieno produktai, ir gyvuliai skerdžiami beveik aštuonių mėnesių, dažniausiai maždaug šešių – septynių mėnesių. Pagal kito tipo sistemą gyvulių mitybos pagrindą sudaro beveik išimtinai šiek tiek pašarais papildyti grūdai, daugiausia kukurūzai, o gyvuliai skerdžiami nuo dešimties mėnesių amžiaus.Pirmojo tipo gamybos sistema žinoma beveik visose valstybės narėse, tačiau išplėtota pirmiausia penkiose jų (Prancūzijoje, Italijoje, Nyderlanduose, Belgijoje ir Vokietijoje). Antrojo tipo sistema žinoma ir išplėtota tik nedaugelyje valstybių narių, pirmiausia Nyderlanduose, Danijoje ir Ispanijoje.Pagal abi sistemas gauta mėsa gali būti parduodama skirtingais pavadinimais. Tačiau dažniausiai ji parduodama vienu pavadinimu, bent jau pagrindinėse Bendrijos vartotojų rinkose. Paprastai parduodant nenurodomas nei gyvulių šėrimo tipas, nei jų amžius skerdimo metu.Patirtis rodo, kad dėl tokios praktikos gali trikti prekyba ir susidaryti palankios sąlygos nesąžiningai konkurencijai. Todėl ji turi tiesioginio poveikio bendrosios rinkos kūrimui ir veikimui. Iš tiesų nustatyta, kad užsakant iš skerdyklų pagal šias dvi sistemas išaugintų gyvulių mėsos kaina skiriasi maždaug dviem – dviem su puse euro už kilogramą.Ši praktika taip pat nepalanki vartotojams, nes gali suklaidinti juos dėl faktinių perkamų produktų savybių.Kelios valstybės narės paprašė Komisijos parengti pasiūlymų prekybos dvylikos mėnesių ir jaunesnių galvijų mėsa sąlygoms pagerinti.II. – Komisijos pasiūlymasApsvarstydama rengiamą pasiūlymą, Komisija daug konsultavosi su vyriausybių ekspertais, atitinkamos srities specialistais, vartotojais ir juos atstovaujančiomis organizacijomis. Pažymėtina 2005 m. pavasario pradžioje organizuota konsultacija internete su visuomene. 2005 m. birželį buvo surengta visuomenės apklausa, kurioje buvo kviečiami dalyvauti techniniai ekspertai ir šiuo klausimu besidominčių pagrindinių Bendrijos socialinių profesinių organizacijų atstovai.Per konsultaciją internete dauguma vartotojų patvirtino, kad mėsos minkštumas ir skonis yra svarbūs kriterijai perkant. Spalvos svarba skiriasi valstybėse narėse. Taip pat dalyviai pažymėjo, kad gyvulių amžius ir šėrimo būdas yra svarbūs kriterijai apibūdinant mėsą. Vartotojų nuomone, gyvulių svoris skerdimo metu šiuo atžvilgiu yra mažiau svarbus.Be to, įvairūs tyrimai parodė, kad organoleptinės mėsos savybės – minkštumas, skonis, spalva – vystosi su amžiumi ir priklausomai nuo gyvulių mitybos. Gyvulių, paskerstų maždaug septynių mėnesių amžiaus, mėsos savybės skiriasi nuo gyvulių, paskerstų maždaug dešimties mėnesių amžiaus.Per konsultaciją dauguma vartotojų pirmajai gyvulių kategorijai priskyrė aštuonių mėnesių ir jaunesnius gyvulius. Tokiam skirstymui pritarė dauguma visuomenės apklausoje dalyvavusių vartotojus ginančių organizacijų. Ši amžiaus riba pasirinkta ir 2003 m. rugsėjo 29 d. Tarybos reglamento (EB) Nr. 1782/2003, nustatančio bendrąsias tiesioginės paramos schemų pagal bendrą žemės ūkio politiką taisykles ir nustatančio tam tikras paramos schemas ūkininkams[1], 130 straipsnyje, kuriame nustatomi reikalavimai, kuriuos turi atitikti gyvuliai, kad už juos būtų skiriama skerdimo priemoka. Iš tiesų ši riba naudojama ir daugelyje valstybių narių, kurios visapusiškai sutaria šiuo klausimu. Todėl ji tinka nustatant dvi gyvulių pakategores – nuo gimimo iki aštuonių mėnesių imtinai ir nuo daugiau kaip aštuonių mėnesių iki dvylikos imtinai.Įrodyta, kad gyvulių amžių skerdimo metu lengviau kontroliuoti nei naudojamą šėrimo tipą. Be to, dvylikos mėnesių ir jaunesniems gyvuliams taikomos gamybos sistemos ir šėrimo tipas paprastai yra susiję su skerdimui nustatytu gyvulių amžiumi. Todėl dviejų pakategorių mėsos prekės pavadinimui nustatyti pakanka remtis amžiaus kriterijumi.Konsultacija taip pat parodė, kad skirtingose valstybės narėse iš to paties prekės pavadinimo vartotojai gali tikėtis skirtingų dalykų. Jau vien išverstas terminas, kuris apibūdina konkretų produktą vienoje valstybėje narėje, kitos valstybės narės kalba gali nereikšti reikiamo apibūdinimo, jei jis šioje valstybėje narėje nėra naudojamas identiškam produktui apibūdinti. Todėl renkant prekės pavadinimą tikslinga kiek įmanoma atsižvelgti į kultūrinius vartojimo ypatumus ir tradicijas, kad vartotojams būtų lengviau išsirinkti lūkesčius atitinkančią prekę.Taigi Komisija siūlo nustatyti prekės pavadinimus, kurie turėtų būti naudojami visose valstybėse narėse parduodant dviejų pakategorių gyvulių mėsą, ir tuo pat metu įvesti nurodymus dėl gyvulių amžiaus skerdimo metu.Siekiant užtikrinti teisingą prekės pavadinimų naudojimą pagal šį reglamentą, tikslinga nustatyti dviejų apibrėžtų kategorijų galvijų mėsos identifikavimo raidę ir numatyti registruoti duomenis, kad būtų galima užtikrinti etiketėje nurodytos informacijos tikslumą.Ūkio subjektai, kurie savanoriškai norėtų papildyti šiame reglamente numatytus prekės pavadinimus kita informacija, turėtų tai padaryti pagal 2000 m. liepos 17 d. Europos Parlemento ir Tarybos reglamento (EB) 1760/2000, nustatančio galvijų identifikavimo bei registravimo sistemą, reglamentuojančio jautienos bei jos produktų ženklinimą ir panaikinančio Tarybos reglamentą (EB) Nr. 820/97[2], nuostatas.Tam tikrais atvejais dvylikos mėnesių ir jaunesnių galvijų mėsai taikomos apsaugos nuostatos pagal 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos[3]. Mėsa parduodama su saugoma kilmės vietos nuoroda arba saugomu pavadinimu, ir todėl prekyba užsiimantys ūkio subjektai ir vartotojai ją gali lengvai identifikuoti. Be to, mėsa dažnai parduodama vietos mastu. Todėl reikėtų nustatyti, kad šios reglamento nuostatos neturi pakenkti pagal Reglamento (EB) Nr. 510/2006 nuostatas saugomiems pavadinimams.Tikslinga nustatyti, kad valstybės narės paskirtų kompetentingas institucijas, kurios vykdytų kontrolę šiame reglamente nustatytomis sąlygomis, ir priimti nuostatas, pagal kurias Komisija užtikrintų tų sąlygų laikymąsi, jei būtina, atlikdama patikrinimus vietoje.Galiausiai, suderinamumo tikslais ir siekiant išvengti konkurencijos iškraipymo rizikos, reikėtų nustatyti, kad iš trečiųjų šalių importuotai mėsai būtų taikomos šio reglamento nuostatos.III. – Komisijos pasiūlymo poveikisPasiūlymo tikslas – padidinti prekybos dvylikos mėnesių ir jaunesnių galvijų mėsa skaidrumą. Jo nuostatos turėtų padėti pagerinti bendrosios rinkos veikimą ir tinkamiausiai informuoti vartotojus.Kaip minėta, pasiūlyme kiek įmanoma atsižvelgiama į valstybėse narėse taikomą gamybos ir vartotojų aptarnavimo praktiką. Nustatyti dvi pakategores, kurias skirtų aštuonių mėnesių riba, neturėtų būti sudėtinga. Iš tiesų ši riba jau naudojama daugelyje valstybių narių, kurios yra pagrindinės pirmosios iš dviejų pakategorių gyvulių augintojos, tačiau, kadangi Bendrijoje karvių bandų mažėja, šią ribą galėtų pradėti taikyti ir tų valstybių pirmosios pakategorės gyvulių augintojai, kuriose ši pakategorė dar nepriimta. Be to, įvedus privalomą amžiaus nurodymą, bus aiškiau atskiriami skirtingų tipų produktai.Jei šis pasiūlymas bus priimtas, didžioji dauguma valstybių narių, parduodamos dvylikos mėnesių ir jaunesnių galvijų mėsą, naudos panašų prekės pavadinimų naudojimo būdą.Likusioms valstybėms narėms pasiūlyme bus pirmiausia numatytas įpareigojimas antrosios pakategorės gyvulių mėsai naudoti kitokį prekės pavadinimą ir taip atskirti šią mėsą. Todėl pasiūlymas poveikio gali turėti tik šios mėsos gamybai. Tačiau daugumoje šių šalių nustatyta, kad didžioji šios produkcijos dalis būtų suvartojama nacionalinėje teritorijoje. Be to, galima manyti, kad įsigaliojus 2003 m. Bendrosios žemės ūkio politikos reformai ir įvedus atsiejimo principą, ateityje kai kuriose šalyse šios produkcijos sumažės. Tuo pat metu reikėtų pažymėti, kad kai kuriose valstybėse narėse nuo 2004 m. kylančios galvijų mėsos sektoriaus kainos buvo mažiau palankios parduodant šios kategorijos gyvulių mėsą, nei parduodant vyresnių galvijų mėsą. Anksčiau egzistavusio šių dviejų rūšių mėsos kainų skirtumo šiandien beveik nebėra, ir jau pastebimas kainų kritimas gali sustiprėti ateityje. Todėl manoma, kad šis pasiūlymas nebus labiausiai šią gamybą veikiantis veiksnys.Gyvulių gerovės klausimai priklauso Sveikatos ir vartotojų apsaugos generalinio direktorato kompetencijai. Šiame pasiūlyme nustatomi prekės pavadinimai, naudojami parduodant dvylikos mėnesių ir jaunesnių galvijų mėsą, ir jis nepažeidžia nustatytų gyvūnų gerovės taisyklių. Gaminant ir parduodant abiejų nustatytų pakategorių mėsą, yra galimybė teikti pirmenybę gyvūnų gerovės taisyklių laikymuisi, neapsiribojant savanorišką produktų ženklinimą reglamentuojančiais teisės aktais.Pasiūlymas neturi poveikio Bendrijos biudžetui.2006/0162 (CNS)PasiūlymasTARYBOS REGLAMENTASReglamentas dėl prekybos dvylikos mėnesių ir jaunesnių galvijų mėsaEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 37 straipsnio 2 dalį,atsižvelgdama į Komisijos pasiūlymą,atsižvelgdama į Europos Parlamento nuomonę[4],kadangi:(1) 1999 m. gegužės 17 d. Tarybos reglamento (EB) Nr. 1254/1999 dėl bendro galvijienos rinkos organizavimo[5] 2 straipsnio antroje pastraipoje, siejant su pirmos pastraipos b punktu, numatoma, kad bendrąsias priemonių, skatinančių geresnį galvijų mėsos gamybos, perdirbimo ir prekybos organizavimą, taikymo taisykles priima Taryba.(2) Dvylikos mėnesių ir jaunesnių galvijų auginimo sistemos ir jų savybės skerdimo metu dažnai skiriasi valstybėse narėse. Pagrindinėse Bendrijos vartotojų rinkose pagal šias skirtingas gamybos sistemas gauta mėsa paprastai parduodama vienu pavadinimu.(3) Patirtis rodo, kad dėl tokios praktikos gali trikti prekyba ir susidaryti palankios sąlygos nesąžiningai konkurencijai. Todėl tokia praktika turi tiesioginio poveikio bendrosios rinkos kūrimui ir veikimui.(4) Ši praktika taip pat nepalanki vartotojams, nes gali suklaidinti juos dėl faktinių perkamų produktų savybių.(5) Siekiant pagerinti bendrosios rinkos veikimą, reikėtų prekybą dvylikos mėnesių ir jaunesnių galvijų mėsa organizuoti taip, kad ji būtų kuo skaidresnė. Tai padėtų geriau organizuoti ir atitinkamą gamybą. Tam reikėtų nustatyti prekės pavadinimus, kurie, parduodant dvylikos mėnesių ir jaunesnių galvijų mėsą, turėtų būti naudojami visų valstybių narių kalbomis. Taip būtų geriau informuojami vartotojai.(6) Tam tikrais atvejais dvylikos mėnesių ir jaunesnių galvijų mėsai yra taikomos apsaugos nuostatos pagal 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos[6]. Mėsa parduodama su saugoma kilmės vietos nuoroda arba saugomu pavadinimu, ir todėl prekyba užsiimantys ūkio subjektai ir vartotojai ją gali lengvai identifikuoti. Todėl reikėtų nustatyti, kad šios reglamento nuostatos neturi pakenkti pagal Reglamento (EB) Nr. 510/2006 nuostatas saugomiems pavadinimams.(7) Įvairūs tyrimai parodė, kad organoleptinės mėsos savybės – minkštumas, skonis, spalva – vystosi su amžiumi ir priklausomai nuo gyvulių mitybos.(8) Per 2005 m. Komisijos organizuotą konsultaciją su visuomene dauguma vartotojų patvirtino, kad gyvulių amžius ir šėrimo būdas yra svarbūs kriterijai apibūdinant mėsą. Vartotojų nuomone gyvulių svoris skerdimo metu šiuo atžvilgiu yra mažiau svarbus.(9) Įrodyta, kad skerdžiamų gyvulių amžių lengviau kontroliuoti nei naudojamą šėrimo tipą. Be to, dvylikos mėnesių ir jaunesniems gyvuliams taikomos gamybos sistemos ir šėrimo tipas paprastai yra susiję su skerdimui nustatytu gyvulių amžiumi.Todėl siekiant reikiamo skaidrumo turėtų pakakti naudoti skirtingus prekės pavadinimus skirtingo amžiaus gyvulių mėsai.(10) Per minėtą konsultaciją dauguma vartotojų iš dvylikos mėnesių ir jaunesnių galvijų pirmajai gyvulių kategorijai priskyrė aštuonių mėnesių ir jaunesnius gyvulius. Ši amžiaus riba pasirinkta ir 2003 m. rugsėjo 29 d. Tarybos reglamento (EB) Nr. 1782/2003, nustatančio bendrąsias tiesioginės paramos schemų pagal bendrą žemės ūkio politiką taisykles ir nustatančio tam tikras paramos schemas ūkininkams bei iš dalies keičiančio Reglamentus (EEB) Nr. 2019/93, (EB) Nr. 1452/2001, (EB) Nr. 1453/2001, (EB) Nr. 1454/2001, (EB) Nr. 1868/94, (EB) Nr. 1251/1999, (EB) Nr. 1254/1999, (EB) Nr. 1673/2000, (EEB) Nr. 2358/71 ir (EB) Nr. 2529/2001[7], 130 straipsnyje, kuriame nustatomi reikalavimai, kuriuos turi atitikti gyvuliai, kad už juos būtų skiriama skerdimo priemoka. Todėl atrodo tikslinga šią amžiaus ribą naudoti dvylikos mėnesių ir jaunesnių gyvulių kategorijai padalinti į dvi pakategores.(11) Konsultacija taip pat parodė, kad skirtingose valstybės narėse iš to paties prekės pavadinimo vartotojai gali tikėtis skirtingų dalykų. Todėl tikslinga renkant prekės pavadinimą kiek įmanoma atsižvelgti į kultūrinius vartojimo ypatumus ir tradicijas, kad vartotojams būtų lengviau išsirinkti lūkesčius atitinkančią prekę.(12) Taip pat reikėtų nustatyti, kad dvylikos mėnesių ir jaunesnių galvijų mėsa būtų identifikuojama pagal jos kategoriją atitinkančią raidę ir pagal prie mėsos pridėtose etiketėse nurodytą galvijų amžių skerdimo metu.(13) Subjektai, kurie savanoriškai norėtų papildyti šiame reglamente numatytus prekių pavadinimus kita informacija, turėtų tai padaryti pagal 2000 m. liepos 17 d. Europos Parlemento ir Tarybos reglamento (EB) 1760/2000, nustatančio galvijų identifikavimo bei registravimo sistemą, reglamentuojančio jautienos bei jos produktų ženklinimą ir panaikinančio Tarybos reglamentą (EB) Nr. 820/97[8], 16 arba 17 straipsnyje numatytą procedūrą.(14) Siekiant užtikrinti teisingą informacijos, pagal šį reglamentą pateiktos etiketėse, naudojimą reikėtų numatyti registruoti duomenis, kad būtų galima užtikrinti informacijos tikslumą visais gamybos ir prekybos etapais.(15) Tikslinga nustatyti, kad valstybės narės paskirtų kompetentingas institucijas, kurios vykdytų kontrolę šiame reglamente nustatytomis sąlygomis, ir priimti nuostatas, pagal kurias Komisija užtikrintų tų sąlygų laikymąsi, jei būtina, atlikdama patikrinimus vietoje.(16) Suderinamumo tikslais reikėtų nustatyti, kad iš trečiųjų šalių importuotai mėsai būtų taikomos šio reglamento nuostatos. Todėl tikslinga nustatyti, kad kai kontrolę atlieka nepriklausoma trečioji institucija, ji užtikrina kompetentingą, nešališką ir objektyvią kontrolę.(17) Šiam reglamentui įgyvendinti būtinas priemones reikia priimti pagal 1999 m. birželio 28 d. Tarybos sprendimą 1999/468/EB, nustatantį Komisijos naudojimosi jai suteiktais įgyvendinimo įgaliojimais tvarką[9],PRIĖMĖ ŠĮ REGLAMENTĄ:1 straipsnis Dalykas ir taikymo sritis1. Šis reglamentas skirtas prekybos dvylikos mėnesių ir jaunesnių galvijų mėsa Bendrijos teritorijoje sąlygoms, ir pirmiausia prekės pavadinimų naudojimo sąlygoms, nustatyti.Jis taikomas dvylikos mėnesių ir jaunesnių galvijų mėsai, pagamintai Bendrijoje arba trečiosiose šalyse.2. Šis reglamentas taikomas nepažeidžiant Tarybos reglamento (EEB) Nr. 1208/81[10] nuostatų.3. Šis reglamentas netaikomas dvylikos mėnesių ir jaunesnių galvijų, kurių saugoma kilmės vietos nuoroda arba saugoma geografinė nuoroda buvo įregistruota pagal Reglamento (EB) Nr. 510/2006 7 straipsnį.2 straipsnis ApibrėžtisŠiame reglamente „mėsa“ – tai dvylikos mėnesių ir jaunesnių galvijų visa skerdena, mėsa su kaulais arba be kaulų ir išpjauti arba neišpjauti vidaus organai, visa tai šviežia, sušaldyta arba užšaldyta, prieš tai suvyniota ar supakuota arba ne.3 straipsnis Galvijų skirstymas į kategorijas skerdyklojeSkerdimo metu ūkio subjektai visus dvylikos mėnesių arba jaunesnius galvijus susikirsto į I priede nustatytas kategorijas prižiūrint 8 straipsnyje nurodytai kompetentingai institucijai.4 straipsnis Prekės pavadinimas1. Dvylikos mėnesių ir jaunesnių galvijų mėsa valstybėse narėse parduod ama tik su II priede pateiktu (-ais) kiekvienai valstybei narei nustatytu (-ais) prekės pavadinimu (-ais).Pirmoje pastraipoje nurodytus prekės pavadinimus galima papildyti mėsos dalių arba vidaus organų pavadinimais arba apibūdinimais.2. II priedo A dalyje nurodyti prekės pavadinimai ir visi nauji iš jų išvesti prekės pavadinimai negali būti naudojami parduodant vyresnių nei dvylikos mėnesių galvijų mėsą.Tai pat terminai „veau “, „ternera“, „kalv“, „Kalb“, „veal“, „vitello“, „kalf“, „μοσχάρι“, „vitella“ ir „vitela“ negali būti naudojami prekės pavadinimuose arba etiketėse parduodant vyresnių nei dvylikos mėnesių galvijų mėsą.5 straipsnis Privaloma informacija etiketėse1. Nepažeidžiant Europos Parlamento ir Tarybos direktyvos 2000/13/EB [11] 3 straipsnio 1 dalies nuostatų ir Reglamento (EB) Nr. 1760/2000 13, 14 ir 15 straipsnių nuostatų, kiekviename gamybos ir prekybos etape ūkio subjektai dvylikos mėnesių ir jaunesnių galvijų mėsos etiketėse pateikia šią informaciją:a) šio reglamento I priede nurodytų kategorijų identifikavimo raidę,b) prekės pavadinimą pagal šio reglamento 4 straipsnio nuostatas,c) gyvulių amžių skerdimo metu, kuris dažnai nurodomas „amžius skerdimo metu: n mėnesių arba mažiau“ parduodant aštuonių mėnesių ir jaunesnių galvijų mėsą, ir „amžius skerdimo metu: daugiau nei aštuoni mėnesiai ir n mėnesių arba mažiau“ parduodant vyresnių nei aštuonių mėnesių, bet ne vyresnių nei dvylikos mėnesių galvijų mėsą; n nurodo mėnesių skaičių.2. Valstybės narės priima taisykles, pagal kurias nurodoma 1 dalyje pateikta informacija, kai dvylikos mėnesių ir jaunesnių galvijų mėsa iš anksto nesupakuota parduodama galutiniam vartotojui mažmeninės prekybos vietose.Joms leidžiama nepateikti 1 dalies a punkte nurodytos informacijos, jei pirkėjo informavimas tinkamai užtikrinamas.6 straipsnis Neprivaloma informacija etiketėseŪkio subjektai 5 straipsnyje nurodytą privalomą informaciją gali papildyti neprivaloma informacija, patvirtinta pagal Reglamento (EB) Nr. 1760/2000 16 arba 17 straipsnyje numatytą tvarką.7 straipsnis Registravimo sistemaKiekvienu dvylikos mėnesių ir jaunesnių galvijų mėsos gamybos ir prekybos etapu ūkio subjektai taiko išsamaus registravimo sistemą.Pirmoje pastraipoje numatyta sistema taikoma taip, kad užtikrintų 5 ir 6 straipsnyje pateiktos etiketėse nurodomos informacijos tikslumą. Registruojant pirmiausia:a) nurodomas gyvulio identifikavimo numeris ir gimimo data;b) nurodomas nuorodinis numeris, pagal kurį nustatomas ryšys tarp gyvulio identifikavimo numerio ir prekės pavadinimo, amžiaus skerdimo metu ir kategorijos identifikavimo raidės etiketėje.c) nurodomos gyvulių ar mėsos atvežimo į įmonę ir išvežimo iš jos datos, įvežtas ir išvežtas kiekis, kad įmonėje sutaptų atvežamas ir išvežamas kiekis.8 straipsnis Oficiali kontrolė1. Iki [2007 m. liepos 1 d.] valstybės narės paskiria kompetentingą (-as) instituciją (-as), kuri (-ios) atsako už šio reglamento taikymo kontrolę, ir apie ją (-as) praneša Komisijai.2. Komisija drauge su kompetentingomis institucijomis tikrina, ar valstybės narės laikosi šio reglamento nuostatų.Komisijos ekspertai prireikus drauge su atitinkamomis kompetetingomis institucijomis ir atitinkamais atvejais su valstybių narių ekspertais atlieka patikrinimus vietoje, kad būtų užtikrintas šio reglamento įgyvendinimas.Valstybė narė, kurios teritorijoje atliekama kontrolė, Komisijai suteikia visą pagalbą, kurios šiai gali prireikti užduotims įvykdyti.9 straipsnis Iš trečiųjų šalių importuojama mėsa1. Iš trečiųjų šalių importuota dvylikos mėnesių ir jaunesnių galvijų mėsa Bendrijos rinkoje prekiaujama pagal šio reglamento nuostatas.2. Trečiųjų šalių ūkio subjektų, kurie nori į Bendrijos rinką pateikti 1 dalyje nurodytą mėsą, veiklą kontroliuoja trečiųjų šalių paskirtos kompetentingos institucijos arba, jei tokių nėra, nepriklausomos trečiosios institucijos. Šios institucijos turi pateikti garantijas, kad laikomasi Europos standarte EN 45011 arba vadove ISO/CEI 65 („Bendrieji sertifikacijos įstaigoms keliami reikalavimai“) nustatytų sąlygų.Paskirtos kompetentingos institucijos arba, jei tokių nėra, nepriklausomos trečiosios institucijos turi užtikrinti, kad būtų laikomasi šio reglamento reikalavimų.10 straipsnis Įgyvendinimo taisyklės1. Priemonės, būtinos šiam reglamentui įgyvendinti, yra priimtos pagal Reglamento (EB) Nr. 1254/1999 43 straipsnio 2 dalyje nustatytą procedūrą. Šios priemonės pirmiausia yra susijusios su:a) praktinėmis gyvulių amžiaus skerdimo metu ir kategorijos identifikavimo raidės nurodymo taisyklėmis, kaip nurodyta 5 straipsnyje, atsižvelgiant į naudojamų ženklų išdėstymą ir dydį;b) 9 straipsnyje nurodytos prekybos su trečiosiomis šalimis atitikties šio reglamento nuostatoms kontrolės taisyklėmis.2. I ir II priedai gali būti keičiami pagal Reglamento (EB) Nr. 1254/1999 43 straipsnio 2 dalyje nustatytą procedūrą.11 straipsnis ĮsigaliojimasŠis reglamentas įsigalioja septintą dieną nuo jo paskelbimo Europos Sąjungos oficialiajame leidinyje .Jis taikomas visiems dvylikos mėnesių ir jaunesniems gyvuliams, paskerstiems nuo [2007 m. liepos 1 d.].Šis reglamentas privalomas visas ir tiesiogiai taikomas visose valstybėse narėse.Priimta Briuselyje,Tarybos varduPirmininkasI PRIEDASDvylikos mėnesių ir jaunesnių galvijų kategorijosGalvijai, kurie skerdimo metu yra dvylikos mėnesių arba jaunesni, priskiriami vienai iš šių dviejų kategorijų:A) X kategorija: aštuonių mėnesių ir jaunesni galvijaiKategorijos identifikavimo raidė yra X;B) Y kategorija: vyresni nei aštuonių mėnesių, tačiau ne vyresni nei dvylikos mėnesių galvijaiKategorijos identifikavimo raidė yra Y.Valstybės narėse į šias kategorijas paskiriama remiantis galvijo pase nurodyta informacija arba, jei tokio nėra, Reglamento (EB) Nr. 1760/2000 5 straipsnyje nurodytos kompiuterinės duomenų bazės duomenimis.II PRIEDAS4 straipsnyje nurodytų prekės pavadinimų sąrašasA) X kategorijos galvijų mėsai:Prekiaujanti šalis | Naudotinas prekės pavadinimas |Belgija | veau, viande de veau / kalfsvlees / Kalbfleisch |Bulgarija | месо от малки телета* |Čekija | telecí |Danija | lyst kalvekød |Vokietija | Kalbfleisch |Estija | vasikaliha |Graikija | μοσχάρι γάλακτος |Ispanija | ternera blanca (o lechal), carne de ternera blanca (o lechal) |Prancūzija | veau, viande de veau |Airija | veal |Italija | vitello, carne di vitello |Kipras | µοσχαράκι |Latvija | teļa gaļa |Lietuva | veršiena |Liuksemburgas | veau, viande de veau / Kalbfleisch |Vengrija | borjúhús |Malta | vitella |Nyderlandai | kalfsvlees |Austrija | Kalbfleisch |Lenkija | cielęcina |Portugalija | vitela |Rumunija | carne de vitel* |Slovėnija | teletina |Slovakija | teľacie mäso |Suomija | vasikanliha / kalvkött |Švedija | kalvkött |Jungtinė Karalystė | veal |* tik jei šio reglamento priėmimo dieną galios Bulgarijos ir Rumunijos stojimo sutartis. |B) Y kategorijos galvijų mėsai:Prekiaujanti šalis | Naudotinas prekės pavadinimas |Belgija | jeune bovin, viande de jeune bovin / jongrundsvlees / Jungrindfleisch |Bulgarija | телешко месо* |Čekija | hovězí z mladého dobytka |Danija | kalvekød |Vokietija | Jungrindfleisch |Estija | noorloomaliha |Graikija | μοσχάρι |Ispanija | ternera , carne de ternera |Prancūzija | jeune bovin, viande de jeune bovin |Airija | beef |Italija | vitellone, carne di vitellone |Kipras | μοσχάρι |Latvija | liellopu gaļa |Lietuva | jautiena |Liuksemburgas | jeune bovin, viande de jeune bovin / Jungrindfleisch |Vengrija | marhahús |Malta | canga |Nyderlandai | rose kalfsvlees |Austrija | Jungrindfleisch |Lenkija | wołowina |Portugalija | vitelão |Rumunija | carne de tineret bovin* |Slovėnija | meso mlade govedi |Slovakija | mäso z mladého dobytka |Suomija | nuori nauta / nötkött |Švedija | nötkött |Jungtinė Karalystė | beef |* tik jei šio reglamento priėmimo dieną galios Bulgarijos ir Rumunijos stojimo sutartis. |FINANSINĖ PAŽYMA |1. | BIUDŽETO EILUTĖ: 05 02 13 | ASIGNAVIMAI: 388 mln. EUR |2. | PRIEMONĖS PAVADINIMAS: Tarybos reglamentas dėl prekybos dvylikos mėnesių ir jaunesnių galvijų mėsa. |3. | TEISINIS PAGRINDAS: Sutarties 37 straipsnis |4. | PRIEMONĖS TIKSLAI: Šis reglamentas skirtas prekybos dvylikos mėnesių ir jaunesnių galvijų mėsa Bendrijos teritorijoje sąlygoms, ir pirmiausia prekės pavadinimų naudojimo sąlygoms, nustatyti. |5. | FINANSINIS POVEIKIS | 12 MĖNESIŲ LAIKOTARPIS (mln. EUR ) | EINAMIEJI FINANSINIAI METAI 2006 m. (mln. EUR ) | KITI FINANSINIAI METAI 2007 m. (mln. EUR) |5.0 | IŠLAIDOS IŠ – EB BIUDŽETO (GRĄŽINAMOSIOS IŠMOKOS IR (ARBA) INTERVENCIJOS) – NACIONALINIŲ BIUDŽETŲ – KITOS | – | – | – |5.1 | ĮPLAUKOS – EB NUOSAVIEJI IŠTEKLIAI (RINKLIAVOS IR (ARBA) MUITAI) – NACIONALINĖS | – | – | – |2008 m. | 2009 m. | 2010 m. | 2011 m. |5.0.1 | NUMATOMOS IŠLAIDOS | – | – | – | – |5.1.1 | NUMATOMOS PAJAMOS | – | – | – | – |5.2 | APSKAIČIAVIMO METODAS: – |6.0 | AR GALIMA FINANSUOTI IŠ EINAMŲJŲ METŲ BIUDŽETO ATITINKAMO SKYRIAUS ASIGNAVIMŲ? | TAIP/NE |6.1 | AR GALIMA FINANSUOTI IŠ EINAMŲJŲ METŲ BIUDŽETO ASIGNAVIMUS PERKELIANT IŠ VIENO SKYRIAUS Į KITĄ? | TAIP/NE |6.2 | AR REIKĖS PAPILDOMO BIUDŽETO? | TAIP/NE |6.3 | AR BŪSIMUOSE BIUDŽETUOSE REIKĖS NUMATYTI ASIGNAVIMŲ? | TAIP/NE |PASTABOS: Pasiūlymas nustatyti dvylikos mėnesių ir jaunesnių galvijo mėsos prekės pavadinimus neturi įtakos Bendrijos biudžetui. |[pic][pic][pic][pic][pic][pic][pic][pic][pic][pic][pic][pic][1] OL L 270, 2003 10 21, p. 1. Reglamentas su paskutiniais pakeitimais, padarytais Reglamentu (EB) Nr. 319/2006 (OL L 58, 2006 2 28, p. 32).[2] OL L 204, 2000 8 11, p. 1. Reglamentas su pakeitimais, padarytais 2003 m. Stojimo aktu.[3] OL L 93, 2006 3 31, p. 12.[4] OL C ..., [.data..], p. ... .[5] OL L 160, 1999 6 26, p. 21. Reglamentas su paskutiniais pakeitimais, padarytais Reglamentu (EB) Nr. 1913/2005 (OL L 307, 2005 11 25, p. 2).[6] OL L 93, 2006 3 31, p. 12.[7] OL L 270, 2003 10 21, p. 1. Reglamentas su paskutiniais pakeitimais, padarytais Reglamentu (EB) Nr. 319/2006 (OL L 58, 2006 2 28, p. 32).[8] OL L 204, 2000 8 11, p. 1. Reglamentas su pakeitimais, padarytais 2003 m. Stojimo aktu.[9] OL L 184, 1999 7 17, p. 23.[10] OL L 123, 1981 5 7, p. 3.[11] OL L 109, 2000 5 6, p. 29.